Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 825

2. Természettudományos megismerés A természeti és technikai tárgyakkal, jelenségekkel, folyamatokkal összefüggõ elképzelések megfogalmazása, az ezekkel kapcsolatos megbeszélésekben való részvétel. A tanult egyszerûbb esetekben a folyamatok eredményeinek elõrejelzése, s az elõrejelzés eredményességének elemi értékelése. Önálló vizsgálódás, a megfigyelések irányított rögzítése. Adott olvasnivalóból meghatározott szempontok szerinti információk kigyûjtése. Rendszeres megfigyelés, kísérletezés, mérés elvégzése vizsgálódásokhoz, modellalkotáshoz, problémamegoldásokhoz kötötten, önállóan és csoportmunkában is. Az eszközök balesetmentes használata. Ismerethordozók (könyvek, lexikonok, enciklopédiák, térképek, táblázatgyûjtemények) használata csoportmunkában. Bekapcsolódás a tanár által ajánlott ellenõrzõ kísérletek eredményeinek elemzésébe. A megfigyelések, tapasztalatok, megszerzett ismeretek és azok elõzetes elképzelésekhez való viszonyának saját szavakkal történõ, nyelvileg helyes megfogalmazása és írásban való rögzítése. Az elõzetes elképzelések, elõrejelzések, valamint a megfigyelt jelenségek és a mért értékek közötti eltérések felismerése. Törekvés ezeknek az eltéréseknek a magyarázatára.

Source: https://magyarkozlony.hu/hivatalos-lapok/85a0e8e8d422c43d6e287e36022412650ffc7a71/dokumentumok/1aa7ebd64415cdbbe7de4e107a8bed88b23af5dd/letoltes